钦定古今图书集成/历象汇编/庶征典/第075卷 > 宋
## 钦定古今图书集成/历象汇编/庶征典/第075卷 > 宋

### 太祖建隆四年宿州昼日无雨雷电暴作

按《宋史太祖本纪》，不载　按《五行志》，“建隆四年四月
癸巳，宿州昼日无雨，雷霆暴作，军校傅韬震死。是夜
夜半，雷起于京师。开封县署役夫刘延嗣、万进震死。
顷之复苏。有烟焰自牖入室，因骇仆，遍体焦灼。”

### 乾德二年春正月辛巳京师雷

按《宋史太祖本纪》云云　按《五行志》。“乾德二年正月
辛巳。雷霆京师西南。东行有电。五月戊寅。大名府大
雨。雷震焚槁聚。”

乾德四年，震海州署。

按《宋史太祖本纪》不载。　按《五行志》：“四年七月，海州
雷震长吏厅，伤刺史梁彦超。”

### 开宝七年震死易州军士

按《宋史太祖本纪》不载。　按《五行志》，“开宝七年六月，
易州雷震死耀武军士八人。”

开宝八年，震死邛州人。

按《宋史太祖本纪》不载。　按《五行志》：“八年八月，邛州
延贵镇震死民费贵及其子四人。”

### 太宗太平兴国二年震死景城牛商

按《宋史太宗本纪》不载。　按《五行志》：“太平兴国二年
七月，景城县震牛商冯异。”

太平兴国三年，震雷。

按《宋史太宗本纪》：“太平兴国三年秋七月乙酉，大雨
雷震。”

### 端拱二年震死兴化军民

按《宋史太宗本纪》不载。　按《五行志》，端拱二年八月，
兴化军民刘政震死，有文在胸，曰“大不孝。”

### 淳化三年震泗州僧伽塔

按《宋史太宗本纪》。不载　按《五行志》。淳化三年七月。
泗州大风雨。震僧伽塔柱。

### 至道元年三月雷不发声七月又震泗州僧伽塔

按《宋史太宗本纪》不载　按《五行志》：至道元年三月
甲戌，雷未发声，召司天监寺赵昭问之，答曰：“按占书，
雷不发声，宽政之应也。”七月，泗州大风雨，雷震僧伽
塔及坏钟楼。

### 真宗咸平元年正月十一月俱雷

按《宋史真宗本纪》不载。　按《五行志》：“咸平元年正月
戊寅，京师西北有雷电。”“十一月，瀛州、顺安军并东北
有雷。”

咸平三年冬，雷。

按《宋史真宗本纪》不载。　按《五行志》，三年冬，黄州西
北雷震，似盛夏时。十二月，真定府东南雷。

咸平四年冬，雷。

按《宋史真宗本纪》不载。　按《五行志》：“四年十月乙巳，
京师西南雷电。闰十二月，大名府雷。”

咸平六年冬，雷。

按《宋史真宗本纪》。不载　按《五行志》：六年十一月甲
午，京师暴雷震。司天言“国家发号布德，未及黎庶。时
议改元肆赦。诏宰相增广条目，采民病悉除之。”

### 景德三年九月丙寅夕京师大震雷

按《宋史真宗本纪》不载　按《五行志》云云

### 大中祥符元年正月雷

按《宋史真宗本纪》。不载　按《五行志》：“大中祥符元年
正月癸未，京师西北方雷。”

大中祥符五年冬，雷。

按《宋史真宗本纪》不载。　按《五行志》，“五年十二月己
巳，京师西北雷电。”

大中祥符九年，震死使臣。

按《宋史真宗本纪》不载。　按《五行志》：“九年五月，殿中
张信奉南海祝版，乘驿至唐州，震死。”

### 仁宗宝元元年正月雷

按《宋史仁宗本纪》：宝元元年正月“丙辰，以雷发不时，
诏转运使提举刑狱按所部官吏。”

按《纲目》：时下诏求直言，大理评事苏舜卿言：“陛下隔
日御殿，此政事不亲也；府库空竭，敛科无虚日，此用
度不足也。二者诚国之大忧。愿陛下因此灾变，修己
以御人，洗心以鉴物，勤听断，舍晏安，放优谐近习之
纤人，亲刚明鲠直之良士，以思永图。”疏入，诏复日御
前殿。

### 嘉祐四年雷雹

按《宋史仁宗本纪》不载。　按《五行志》：“嘉祐四年四月
丙戌，大震雷雨雹。”

### 庆历六年雷雹

按《宋史仁宗本纪》不载。　按《五行志》，庆历六年五月，
雷雹地震。

### 哲宗绍圣三年冬雷

按《宋史哲宗本纪》，“绍圣三年冬十月辛未，西南方雷
声。”　按《五行志》，“二年十月十五日，西南方有雷声，次
雨雹。”

### 徽宗大观三年雷雹

按《宋史徽宗本纪》不载。　按《五行志》：“大观三年十月
戊子，大雷雹而雨。”

### 高宗建炎四年正月雷

按《宋史高宗本纪》，建炎四年春正月己未夜，大雨震
电。壬戌，雷雨又作。　按《五行志》，建炎四年正月乙未
雷。时御舟次温州章安镇，高宗谓宰臣曰：“雷声甚厉，
前史以为君弱臣强，四裔兵不制。”是夕，金人破明州。
壬戌，又雷。

建炎七年五月，汴京无云而雷。

按《宋史高宗本纪》。不载　按《五行志》云云。

### 绍兴三年春正月辛未震电

按：《宋史高宗本纪》云云。

绍兴五年九月戊寅，雷。十月丁巳，雷。

按《宋史高宗本纪》。不载　按《五行志》云云。

绍兴六年十月丙午，雷。

按《宋史高宗本纪》。不载　按《五行志》云云。

绍兴九年九月甲午、十月丁卯，雷。

按《宋史高宗本纪》。不载　按《五行志》云云。

绍兴十一年十一月己酉，雷。

按：《宋史高宗本纪》云云。

绍兴十五年冬，雷。

按《宋史高宗本纪》，“绍兴十五年十月辛卯夜雷。”　按
《五行志》：“十五年十月辛卯、十二月甲寅，雷。”

绍兴十六年，温州大雷电。

按《宋史高宗本纪》。不载。　按《五行志》。“十六年温州大
雷电。震死六人于龙翔寺。”

绍兴十八年闰月甲戌，雷。

按《宋史高宗本纪》。不载　按《五行志》云云。〈按本纪是年闰八月〉
绍兴十九年十月甲寅，雷。

按《宋史高宗本纪》。不载　按《五行志》云云。

绍兴二十一年二月，雷震死人。冬，雷。

按《宋史高宗本纪》，绍兴二十一年十二月壬申，雷。
按《五行志》：“二十一年二月辛未，南安军大雷电，大庾
县震死四人。十一月辛未夜，震雷。十二月癸酉，雷。”〈日干

与本纪互异

绍兴二十二年冬，雷。

按《宋史高宗本纪》不载。　按《五行志》，二十二年十二
月戊寅，己卯，雷。

绍兴二十六年冬，雷。

按《宋史高宗本纪》不载。　按《五行志》，二十六年十二
月甲子，雷。

绍兴二十七年九月癸未，雷。

按《宋史高宗本纪》。不载　按《五行志》云云。

绍兴三十年冬，雷。

按《宋史高宗本纪》，绍兴三十年冬十月庚戌雷。癸亥
日中无云而雷。　按《五行志》：“三十年十月壬戌，昼漏
半，无云而雷。癸亥，日过中，无云而雷。”

绍兴三十一年春，雷。

按：《宋史高宗本纪》：“绍兴三十一年春正月丁丑，雷。丁
亥夜，风雷雨雪交作。”

### 孝宗乾道三年冬雷

志》：乾道三年十一月“丙寅，雷雨，不克郊。戊辰，日南至，
大震雷。”

乾道八年九月乙酉，雷。

按《宋史孝宗本纪》不载　按《五行志》云云。

乾道九年闰月癸卯，雷。

按《宋史孝宗本纪》不载　按《五行志》云云。〈按本纪是年闰正月〉

### 淳熙九年九月壬午雷

按《宋史孝宗本纪》不载　按《五行志》云云。

淳熙十二年冬，雷。

按《宋史孝宗本纪》，“淳熙十二年十一月戊子雷。”　按
《五行志》，十二年十一月戊子，雷，十二月丁丑，雷。
淳熙十三年正月己丑，雷。

按《宋史孝宗本纪》不载　按《五行志》云云。

淳熙十四年十一月乙卯，雷。

按：《宋史孝宗本纪》云云。

淳熙十六年，大雷震太室。

按《宋史孝宗本纪》。不载。　按《五行志》。十六年七月乙
丑。大雷震太室斋殿东鸱吻。

### 光宗绍熙元年九月辛酉雷

按：《宋史光宗本纪》云云。

绍熙二年正月，雷。三月，大雷。

按《宋史光宗本纪》：“绍熙二年春正月戊寅，雷电。三月
癸酉，温州大风雨雷，田苗桑果荡尽。”

绍熙四年十一月己卯，日南至。辛巳，雷。

按《宋史光宗本纪》不载　按《五行志》云云。

绍熙五年，宁宗即位，冬，雷。

按《宋史宁宗本纪》：“绍熙五年秋七月即位，冬十月癸
巳，雷。乙未，诏以阴阳谬盩，雷电非时，令台谏侍从各
疏朝政阙失以闻。”

### 宁宗庆元二年正月戊子雷十一月雷

按《宋史宁宗本纪》不载　按《五行志》云云。

庆元三年冬，雷。

按：《宋史宁宗本纪》：“庆元三年冬十月癸酉，雷。十二月
甲申，雷。”〈按五行志作十月癸亥〉

庆元六年九月己未，雷。

按《宋史宁宗本纪》不载　按《五行志》云云。

### 嘉泰二年正月己巳雷

按《宋史宁宗本纪》不载　按《五行志》云云。

嘉泰三年正月，雷。

按《宋史宁宗本纪》不载　按《五行志》云云。

嘉泰四年正月辛卯，雷。

按《宋史宁宗本纪》不载　按《五行志》云云。

### 开禧二年正月雪雷九月雷

按《宋史宁宗本纪》：“开禧二年春正月己酉，雷。”　按《五
行志》云云。

开禧三年十月辛未、癸酉，雷。

按《宋史宁宗本纪》不载　按《五行志》云云。

### 嘉定二年九月戊子雷

按《宋史宁宗本纪》不载　按《五行志》云云。

嘉定三年正月，雷。十月壬申，雷。八月辛丑，雷。九月辛
酉，雷。

按《宋史宁宗本纪》：“嘉定三年冬十月壬申，雷。”　按《五
行志》云云。

嘉定四年九月，雷。

按《宋史宁宗本纪》不载　按《五行志》云云。

嘉定五年七月戊辰，雷雨震太室之鸱吻。十月丁酉，
雷。

按《宋史宁宗本纪》。“嘉定五年秋七月戊辰。以雷雨毁
太庙屋。避正殿。减膳。冬十月戊戌雷”　按《五行志》云
云。〈按十月雷纪作戊戌志作丁酉互异〉

嘉定六年九月，大雷。

按《宋史宁宗本纪》，“嘉定六年九月癸巳，雷。乙未，大雷。
丙申，以雷发不时，下罪己诏。”　按《五行志》，“六年闰月
壬辰，雷震电。乙未，昧爽，洊雷。”

嘉定七年九月癸亥，雷。

按《宋史宁宗本纪》不载　按《五行志》云云。

嘉定八年九月丙寅，雷。

按《宋史宁宗本纪》不载　按《五行志》云云。

嘉定十一年九月辛巳，祀明堂，肆赦，震雷。

按《宋史宁宗本纪》不载　按《五行志》云云。

嘉定十四年冬十月庚午，雷。

按：《宋史宁宗本纪》云云。

嘉定十五年九月癸丑，雷。

按：《宋史宁宗本纪》云云。

嘉定十六年九月乙卯，雷。十二月壬辰，雷。

按：《宋史宁宗本纪》云云。

嘉定十七年九月丁亥，雷。

按《宋史宁宗本纪》不载　按《五行志》云云。

====理宗宝庆二年秋七月戊辰雷电九月庚申十月辛丑又雷====按《宋史理宗本纪》云云。　按《魏了翁传》：了翁迁起居
郎，明年改元宝庆。雷发非时，上有“朕心终夕不安”之
语。了翁入对，即论：“人主之心，义理所安，是之谓天，非
此心之外别有所谓天地神明也。陛下盍即不安而
求之，对天地，事父母，见群臣，亲讲读，皆随事反求，则
大本立而无事不可为矣。”又论“讲学不明，风俗浮浅，
立朝无犯颜敢谏之忠，临难无仗节死义之勇。愿敷
求硕儒，丕阐正学，图为久安长治之计。”又请“申命大
臣，于除授之际，公听并观，然后实意所孚，善类皆出
矣。”属济王黜削以死，有司顾望，治葬弗虔。了翁每见
上，请厚伦纪，以弥人言。应诏言事者十馀人，朝士惟
了翁与洪咨夔、胡梦昱、张忠恕所言能引义劘上，最
为切至。

### 绍定二年九月庚辰雷

按《宋史理宗本纪》不载　按《五行志》云云。

绍定五年九月乙巳，雷。

按：《宋史理宗本纪》云云。〈按志作壬寅〉

### 端平二年十二月辛亥雷

按《宋史理宗本纪》不载　按《五行志》云云。

端平三年九月、十月，雷。

按《宋史理宗本纪》：“端平三年九月庚午，雷。辛未，雷雨。”

按：《五行志》：“三年九月庚午，雷。是月祀明堂，大雨震。”

电。十月戊戌，雷。

### 嘉熙元年九月丁巳雷

按：《宋史理宗本纪》云云。

嘉熙二年冬十月庚戌，雷。

按《宋史理宗本纪》云云。　按《五行志》。嘉熙二年九月
己酉。十月庚戌。雷。

### 淳祐元年正月十二月雷

按《宋史理宗本纪》：“淳祐元年春正月庚子雷。”　按《五
行志》：“淳祐元年十二月丙寅，雷。”

淳祐二年九月、十一月，雷。

按《宋史理宗本纪》：“二年九月己丑，雷。十一月己亥，日
南至，雷电交作，诏避殿，减膳，求直言。”

淳祐三年三月丙辰，雷。

按《宋史理宗本纪》不载　按《五行志》云云。

淳祐四年冬，雷。

按：《宋史理宗本纪》：“淳祐四年九月乙丑，雷；丁卯，雷。十
一月戊申，雷。”

淳祐七年九月癸酉，雷。

按：《宋史理宗本纪》云云。

淳祐八年九月辛酉，雷。

按：《宋史理宗本纪》云云。

淳祐十年冬，雷。

按《宋史理宗本纪》：“淳祐十年十一月壬午，雷。癸未，以
雷震非时，自二十四日避殿减膳，诏公卿大夫百执
事各扬乃职，裨朕不逮。”

淳祐十二年冬，雷。

按：《宋史理宗本纪》：“淳祐十二年十二月丁丑，立春，雷。”

### 宝祐二年十二月癸未雷

按：《宋史理宗本纪》云云。

宝祐三年正月、九月，雷。

按《宋史理宗本纪》：“宝祐三年春正月乙未，迅雷。九月
甲午朔，雷。”

宝祐五年，春冬俱雷。

按：《宋史理宗本纪》：“宝祐五年春正月乙巳，雷。冬十月
癸巳，雷。”

宝祐六年春正月戊寅，雷。

按：《宋史理宗本纪》云云。

### 开庆元年冬雷

按：《宋史理宗本纪》：“开庆元年冬十月乙酉，雷。”

### 景定二年十月雷电

按《宋史理宗本纪》，“景定二年冬十月戊戌，雷电。”　按
《五行志》：“二年十月戊戌雷电。己亥，雷电。”

### 度宗咸淳四年闰月丁巳九月庚申雷

按《宋史度宗本纪》不载　按《五行志》云云。

咸淳七年，大雷电。

按：《宋史度宗本纪》：“咸淳七年六月丙申，诸暨大雷电。”
咸淳九年十月癸亥、十二月丙辰、壬戌，雷。

按《宋史度宗本纪》不载　按《五行志》云云。